Jón Gnarr steig á svið í Borgarleikhúsinu í janúar síðast liðinn með nýja sýningu þar sem áhorfendum gefst tækifæri til að heyra sannar en lygilegar sögur frá hans ferli . Meðal þess er þegar hann var afklæddur á hommaklúbbi í New York , þegar hann átti notalegt spjall við íslenskan nasista sem hitti Hitler , apakött sem kom til Íslands og maðurinn sem hélt að Jón væri Lýður Oddsson Það er alveg víst að engin Kvöldvaka með Jóni verður nákvæmlega eins . Hvert kvöld verður einstök upplifun þar sem sagnahefðin og frásagnargleðin mun ráða ríkjum . Sumar sögurnar hafa einhverjir heyrt hann segja í útvarpinu en flestar hafa aldrei heyrst áður .